Handout Number : 4545

**New Brazilian Ambassador to Bangladesh**

**calls on the State Minister for Foreign Affairs**

Dhaka, 14 November 2022 :

 The new Ambassador of Brazil to Bangladesh Paulo Fernando Dias Feres called on the State Minister for Foreign Affairs Md. Shahriar Alam today at his office in the Ministry of Foreign Affairs.

 State Minister Shahriar Alam welcomed the new Brazilian Ambassador to Bangladesh and congratulated him on the 50th anniversary of diplomatic relations with Brazil. He also congratulated the newly elected President of Brazil Luiz Inácio ‘Lula’ da Silva for his remarkable victory. The State Minister said that Bangladesh looks forward to working with the new administration to further strengthen its political and trade relations.

 Referring to his recent visit to Brazil, the State Minister thanked the Brazilian government for concluding Visa Exemption Agreement for Diplomatic and Official Passports holders and MoU between Foreign Service Academy and Bangladesh and Rio Branco Institute of Brazil. He also mentioned that three business MoUs with the apex Chambers in Brazil were important stepstones towards a greater commercial cooperation between the two friendly countries.

 State Minister Shahriar Alam highlighted Bangladesh’s interest in importing sugar, wheat and soyabean oil from Brazil.

 They also discussed the possibility of investing in the fields of high breed cows, poultry and poultry feed, fisheries in Bangladesh. The State Minister also expressed hope that Brazil would facilitate Bangladesh’s initiative to have preferential trade agreements with the MERCOSUR countries.

 The Brazilian Ambassador said that during his tenure he would like to work on introducing Bangladesh better to the Brazilians, work intensely to strengthen people to people and business to business contacts and widen trade relations with Bangladesh. Ambassador Feres appreciated Bangladesh’s economic strides in the last one decade. The Ambassador expressed his country’s keen interest to work with Bangladesh closely on the issues of mutual benefits in the bilateral and multilateral fora. He sought the government's cooperation during his tenure in Dhaka.

#

Mohsin/Pasha/Mosharaf/Rafiq/Mahmud/Arafath/Zoynul/2022/1850 hour

তথ্যবিবরণী নম্বর : ৪৫৪৪

**লজ্জা থাকলে পদ্মা সেতুতে ওঠার আগে বিএনপি নেতারা জাতির কাছে ক্ষমা চাইতেন**

 **--- তথ্য ও সম্প্রচার মন্ত্রী**

ঢাকা, ২৯ কার্তিক (১৪ নভেম্বর) :

 পদ্মা সেতুর বিরুদ্ধে চরম অপপ্রচারকারী বিএনপি নেতাদের লজ্জা থাকলে তারা সেতুতে ওঠার আগে প্রধানমন্ত্রী ও জাতির কাছে ক্ষমা চাইতেন বলেছেন তথ্য ও সম্প্রচার মন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহ্‌মুদ ।

 মিশরে বিশ্ব জলবায়ু সম্মেলনে প্রধানমন্ত্রীর প্রতিনিধি হিসেবে যোগদান শেষে আজ দেশে ফিরেই সচিবালয়ে সমসাময়িক বিষয় নিয়ে সাংবাদিকদের সাথে মতবিনিময় করেন মন্ত্রী হাছান মাহ্‌মুদ । এ সময় সাংবাদিকরা ‘বিএনপি নেতারা পদ্মা সেতু দিয়ে ফরিদপুরের সমাবেশে যাওয়া আসা করেছেন’ এ বিষয়ে প্রশ্ন করলে মন্ত্রী এ কথা বলেন।

 তথ্যমন্ত্রী বলেন, অবশ্যই প্রধানমন্ত্রী শেখ হাসিনার আওয়ামী লীগ সরকার সবার জন্যই পদ্মা সেতু নির্মাণ করেছে। কিন্তু মির্জা ফখরুল ইসলাম আলমগীর সাহেবদের আসলে লজ্জা নেই। লজ্জা যদি থাকতো তাদের বলা উচিত ছিল- পদ্মা সেতুতে ওঠার আগে আমরা যে এ নিয়ে অপপ্রচার করেছি সেজন্য জাতির কাছে, প্রধান মন্ত্রী শেখ হাসিনার কাছে ক্ষমাপ্রার্থী। লজ্জা-শরম নেই তো, সে জন্য তারা চুপিসারে পদ্মা সেতুর উপর দিয়ে যাওয়া আসা করেছেন।

 পদ্মা সেতু ও হার্ডিঞ্জ ব্রিজ নির্মাণের তুলনামূলক খরচের হিসাবটা মন্ত্রী নিজে পার্লামেন্টে দিয়েছিলেন উল্লেখ করে ড. হাছান বলেন, খরচের তুলনামূলক হিসাবটা ধরা হয় স্বর্ণের মূল্য দিয়ে। কারণ টাকার মূল্যমান বা ডলারের মূল্যমান স্ট্যাটিক নয়, কিন্তু স্বর্ণের মূল্যমান স্ট্যাটিক। সেই হিসাবে, হার্ডিঞ্জ ব্রিজের তুলনায় পাঁচ ভাগের এক ভাগ টাকা খরচ হয়েছে পদ্মা সেতুতে।

 বিএনপির সরকার পতনের আন্দোলন নিয়ে প্রশ্নের জবাবে আওয়ামী লীগের যুগ্ম সাধারণ সম্পাদক হাছান মাহ্‌মুদ বলেন, ‘প্রথমত বিএনপি তো আজকে প্রায় ১৪ বছর ধরেই বলে আসছে সরকারের পতন ঘটাবে এবং পতন না ঘটিয়ে তারা ঘরে ফিরে যাবে না। অথচ প্রত্যেক সমাবেশ শেষে তারা ঘরেই ফিরে যায়। কারণ জনগণ তাদের কাছ থেকে সরে গেছে। তারা যতই আন্দোলন করছে, তাতে আমাদের একটা লাভ হচ্ছে- আমাদের কর্মীরা চাঙ্গা হচ্ছে এবং অপশক্তিকে মোকাবিলা করার জন্য প্রস্তুত হচ্ছে।’

 তিনি বলেন, আওয়ামী লীগের একটা গুণ হচ্ছে কেউ যদি খোঁচা দেয় আওয়ামী লীগের কর্মীরা তখন ঐক্যবদ্ধ হয়, উজ্জীবিত হয়। সেটিরই বহিঃপ্রকাশ আপনারা দেখেছেন যে যুবলীগের সম্মেলনে লাখ লাখ যুবকের সমাবেশ হয়েছে। তাদের মতো এতো হাঁকডাক দেয়নি। আর এটি আওয়ামী লীগের নয়, যুবলীগের সমাবেশ, তাতেই লাখ লাখ যুবকের সমাবেশ ঘটেছে।

চলমান পাতা -২

--- ২ ---

 বিএনপি মহাসচিব সরকারের বিরুদ্ধে মেগা প্রকল্প থেকে বিধবা ভাতা পর্যন্ত চুরির অভিযোগ এনেছেন, এ বিষয়ে প্রশ্ন করলে মন্ত্রী বলেন, ‘বিএনপি পরপর পাঁচবার বাংলাদেশকে দুর্নীতিতে চ্যাম্পিয়ন বানিয়েছিল, চারবার এককভাবে আর একবার যুগ্ম চ্যাম্পিয়ন। যারা বিশ্বচোর তারা সবকিছুতেই চুরির গন্ধ খোঁজে। বিএনপি যখন ক্ষমতায় ছিল তখন তো হাওয়া ভবন বানিয়ে সব ব্যবসায় টোল বসিয়ে চাঁদাবাজি করেছিল। মির্জা ফখরুল সাহেব কয়েক দিন আগে বলেছেন, সরকারের পতন হলে তারেক জিয়ার নেতৃত্বে জাতীয় সরকার হবে। অর্থাৎ হাওয়া ভবনের বিশ্বচোর আবার বাংলাদেশে আসবে এবং তার নেতৃত্বেই তারা জাতীয় সরকার গঠন করতে চায়। দেশের মানুষ এটা কখনো মেনে নেবে না।’

**কপ-২৭ : উন্নত বিশ্বের জলবায়ু সহায়তায় শুভঙ্করের ফাঁকি**

 বিশ্ব জলবায়ু সম্মেলনের ওপর আলোকপাত করতে গিয়ে তথ্যমন্ত্রী ও পরিবেশবিদ ড. হাছান মাহ্‌মুদ বলেন, উন্নত দেশগুলো বলেছে গত বছর তারা জলবায়ু পরিবর্তনের অভিঘাত মোকাবিলার আন্তর্জাতিক তহবিলে ৮২ বিলিয়ন ডলার দিয়েছে। এর মধ্যে একটা বিরাট শুভঙ্করের ফাঁকি আছে। কারণ বিশ্ব জলবায়ু অর্থায়নের বিষয়ে প্যারিস চুক্তিতে স্পষ্ট লেখা আছে যে ‘ইন এডিশন টু প্রেজেন্ট ওডিএ (ওভারসিজ ডেভেলপমেন্ট এসিস্ট্যান্স)’। অর্থাৎ বর্তমানে উন্নত বিশ্ব যে ওভারসিজ ডেভেলপমেন্ট এসিস্ট্যান্স দেয়, সেই অর্থ এই তহবিলে যুক্ত বলে গণ্য হবে না। জলবায়ু তহবিলে এর অতিরিক্ত অর্থ দিতে হবে। কিন্তু তারা বর্তমান ওডিএ’র অর্থায়নকেও যুক্ত করে গত বছর উন্নয়নশীল দেশগুলোকে ৮২ বিলিয়ন ডলার দিয়েছে বলে একটি হিসাব দাঁড় করিয়েছে। এর সাথে আমরা একমত নই।

 এই বিষয়গুলোই সেখানে আলোচিত হচ্ছে এবং এখনো চলমান সম্মেলনের শেষের দিকেই ঐকমত্য বা সমঝোতা বা রোডম্যাপগুলো হয় জানিয়ে হাছান মাহ্‌মুদ বলেন, ‘রাজনৈতিক কর্মসূচির জন্য আমি দেশে ফিরে এলেও সেখানে আমাদের পরিবেশমন্ত্রী আছেন, পররাষ্ট্রমন্ত্রীও গতকাল গেছেন। তবে এবারকার সম্মেলনে বিশ্ব নেতাদের অংশগ্রহণে প্রমাণিত হয়েছে যে, উষ্ণায়নের হাত থেকে বিশ্বকে রক্ষা করার জন্য বিশ্বনেতারা গুরুত্ব দিচ্ছে।’

#

আকরাম/পাশা/রফিকুল/মাহমুদ/আরাফাত/জয়নুল/২০২২/১৮৫৫ঘণ্টা

তথ্যবিবরণী নম্বর : ৪৫৪৩

**স্বাস্থ্যমন্ত্রীর সভাপতিত্বে থাইল্যান্ডে ২৭টি দেশের**

**আন্তঃরাষ্ট্রীয় পর্যায়ের প্রজনন স্বাস্থ্য ও উন্নয়ন বিষয়ক সভা**

ঢাকা, ২৯ কার্তিক (১৪ নভেম্বর) :

 আজ থাইল্যান্ডের পাতায়া এক্সিভিশন এন্ড কনভেনশন হলে PPD (Partners in Population and Development) কর্তৃক আয়োজিত বাংলাদেশসহ ২৭টি দেশের মন্ত্রী ও প্রতিনিধি পর্যায়ের জনসংখ্যা ও উন্নয়ন বিষয়ক ১৯তম আন্তর্জাতিক আন্তঃসরকার পর্যায়ের বৈঠক অনুষ্ঠিত হয়। স্বাস্থ্য ও পরিবার কল্য্যণ মন্ত্রী জাহিদ মালেককে এই সভায় সভাপতি হিসেবে নির্বাচন করা হয়।

 সভায় জিম্বাবুয়ের উপ-রাষ্ট্রপতি Dr. C. Chiwenga, ভারতের মিনিস্ট্রি অভ্ হেলথ অ্যান্ড ফ্যামিলি ওয়েলফেয়ার-এর ফ্যামিলি প্ল্যানিং অ্যান্ড মেন্টাল হেলথ ডিভিশনের অ্যাডভাইজার Dr. S K Sikdar, দ্যা রয়েল থাই গভর্নমেন্টের মিনিস্ট্রি অভ্ পাবলিক হেলথের ডিপার্টমেন্ট অভ্ হেলথের মহাপরিচালক Dr. Suwannachai Wattanayingcharoenchai, ইন্দোনেশিয়ার ন্যাশনাল পপুলেশন অ্যান্ড ফ্যামিলি প্ল্যানিং বোর্ডের চেয়ারপার্সন Dr. Hasto Wardoyo, চীনের ভাইস চেয়ার এবং ভাইস মিনিস্টার ন্যাশনাল হেলথ কমিশন Dr. Yu Xuejun, ইথিওপিয়ার স্টেট মিনিস্টার Dr. Dereje Dhuguma, ডিপার্টমেন্ট অভ্ সোস্যাল ডেভেলপমেন্টের পপুলেশন অ্যান্ড ডেভেলপমেন্টের চিফ ডাইরেক্টর Jacques van Zuydam -সহ ২৭টি দেশের উচ্চ পর্যায়ের প্রতিনিধিবর্গ অংশ নেন।

 সভায় পিপিডি-এর ২৭টি দেশের মন্ত্রী পর্যায়ের ও প্রতিনিধি পর্যায়ের নেতৃবৃন্দ নিজ নিজ দেশের প্রজনন স্বাস্থ্য সেবার মানোন্নয়ন, শিশুমৃত্যুর হার ও মাতৃমৃত্যুর হার কমানো, বাল্যবিবাহ প্রতিরোধ করা, শিশু শ্রম বন্ধ করা, বিশ^ জলবায়ু পরিবর্তনের ফলে মানুষের স্বাস্থ্যহানিসহ নানা বিষয়ে আলোচনা করা হয়। সভায় উপস্থিত প্রতিনিধিগণ এসকল বিষয়ে একমত পোষণ করে বক্তব্য রাখেন। রাষ্ট্র প্রতিনিধিগণ তাঁদের নিজ নিজ দেশের স্বাস্থ্য প্রজনন সেবার উন্নয়ন চিত্র ও সমস্যাগুলো তুলে ধরেন।

 সভায় সভাপতির বক্তব্যে স্বাস্থ্য ও পরিবার কল্যাণ মন্ত্রী জাহিদ মালেক বাংলাদেশের মাতৃস্বাস্থ্য, শিশুস্বাস্থ্য, করোনা পরিস্থিতি, বিনামূল্যে হাসপাতাল সেবা কার্যক্রমসহ স্বাস্থ্যখাত নিয়ে সরকারের নানা উদ্যোগসমূহ তুলে ধরেন। তিনি বলেন, “বাংলাদেশ ২০২২ সালে বার্ষিক জনসংখ্যা বৃদ্ধির হার ১ দশমিক ২২ শতাংশ কমিয়ে আনতে সক্ষম হয়েছে। বাংলাদেশ সরকার ২০০৯ সাল থেকে বর্তমানে প্রায় ৫০ ভাগ শিশু মৃত্যুহার কমাতে সক্ষম হয়েছে । বাংলাদেশে বর্তমানে প্রায় ৬৪ ভাগ নারী (১৫-৪৯ বছর বয়সী) গর্ভনিরোধ পদ্ধতিসেবা সরকারিভাবে বিনামূল্যে পাচ্ছে। মাতৃমৃত্যুর হার ২০০৯ সালে প্রতি লাখে ২৫৯ জন থেকে কমিয়ে এখন ১৬৩ জন হয়েছে। শিশুদের সময়মতো ভ্যাকসিন প্রদান করে বাংলাদেশ বিশে^র দৃষ্টি আকর্ষণ করতে সক্ষম হয়েছে। বাংলাদেশ সরকারের প্রধানমন্ত্রী শেখ হাসিনা গ্যাভী কর্তৃক ভ্যাক্সিন হিরো পুরস্কার পেয়েছেন। প্রজনন স্বাস্থ্য সেবার উন্নয়নের স্বীকৃত হিসেবে প্রধানমন্ত্রী শেখ হাসিনা ২০১০ সালে জাতিসংঘের এমডিজি পুরস্কার, ২০১১ সালে ডিজিটাল হেলথ ফর ডিজিটাল ডেভেলপমেন্ট নামে সাউথ-সাউথ পুরস্কার পাওয়াসহ নানা পুরস্কারে পুরস্কৃত হয়েছেন। একটি দেশের স্বাস্থ্যসেবার মানোন্নয়ন থেকে গোটা বিশে^র স্বাস্থ্যসেবার মান বৃদ্ধি করতে সকলকে একযোগে কাজ করার আহ্বান জানান।”

 মন্ত্রী এ সময় ইউক্রেন-রাশিয়া যুদ্ধের ফলে বাংলাদেশসহ অন্যান্য দারিদ্র্যপীড়িত দেশগুলোর অর্থনৈতিক ক্ষতিকর দিকগুলো তুলে ধরেন। যুদ্ধের কারণে দ্রব্যমূল্যের মূল্য বৃদ্ধি পেয়ে উন্নয়নশীল দেশগুলো ক্ষতিগ্রস্ত হচ্ছে। দরিদ্র মানুষের স্বাস্থ্যসেবায় ক্ষতি হচ্ছে। বিশ্ব বৈশি^ক উষ্ণতা বৃদ্ধির কারণে জলবায়ু পরিবর্তন হচ্ছে এবং এর ফলে বিশ^ব্যাপী স্বাস্থ্য সেবা ক্ষতিগ্রস্ত হচ্ছে বলে সভায় তুলে ধরেন স্বাস্থ্যমন্ত্রী জাহিদ মালেক। এগুলো নিয়ে বিশ^ নেতৃবৃন্দের সবাইকে ঐকমত্যেরভিত্তিতে এগিয়ে আসার আহ্বান জানান তিনি।

 উল্লেখ্য, ২৭টি দেশের আন্তর্জাতিক সংগঠন পিপিডি এর প্রধান কার্যালয়টি বর্তমানে বাংলাদেশের রাজধানীর আগারগাঁওয়ে স্থায়ীভাবে কাজ করে যাচ্ছে।

#

মাইদুল/পাশা/মোশারফ/রফিকুল/মাহমুদ/আরাফাত/জয়নুল/২০২২/১৮৪৫ঘণ্টা

তথ্যবিবরণী নম্বর : ৪৫৪২

**কোভিড-১৯ সংক্রান্ত সর্বশেষ প্রতিবেদন**

ঢাকা, ২৯ কার্তিক (১৪ নভেম্বর) :

 স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর)-এর তথ্যানুযায়ী রবিবার সকাল ৮টা থেকে আজ সোমবার সকাল ৮টা পর্যন্ত ২৪ ঘণ্টায় দেশে ৩৮ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ০ দশমিক ৯২ শতাংশ। এ সময় ৪ হাজার ১৩৯ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে ২ জনের মৃত্যু হয়েছে। এ পর্যন্ত ২৯ হাজার ৪২৯ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ১৯ লাখ ৮৩ হাজার ৯২২ জন।

#

কবীর/পাশা/রফিকুল/রেজাউল/২০২২/১৬৩৫ ঘণ্টা

তথ‌্যবিবরণী নম্বর : ৪৫৪১

**‘স্কয়ার মাতা’ অনিতা চৌধুরীর মৃত্যুতে পররাষ্ট্রমন্ত্রীর শোক**

ঢাকা, ২৯ কার্তিক (১৪ নভেম্বর) :

দেশের শীর্ষস্থানীয় শিল্পপ্রতিষ্ঠান স্কয়ার গ্রুপের প্রতিষ্ঠাতা চেয়ারম্যান, দেশ বরেণ্য শিল্পপতি প্রয়াত স্যামসন এইচ চৌধুরীর স্ত্রী অনিতা চৌধুরীর মৃত্যুতে গভীর শোক ও দুঃখ প্রকাশ করেছেন পররাষ্ট্রমন্ত্রী ড. এ কে আব্দুল মোমেন।

পররাষ্ট্রমন্ত্রী এক শোকবার্তায় বলেন, ‘স্কয়ার মাতা’ হিসেবে সুপরিচিত অনিতা চৌধুরী ছিলেন অত্যন্ত মানবহিতৈষী ও একজন বিনয়ী মানুষ। তিনি সবসময় দেশের মানুষের কর্মসংস্থান সৃষ্টি ও মানবসম্পদ উন্নয়নের কথা ভাবতেন। স্যামসন এইচ চৌধুরীর পাশে থেকে অনুপ্রেরণা দিয়ে অনিতা চৌধুরী শুধু স্কয়ার গ্রুপের সাফল্যে অবদান রাখেননি– দেশের শিল্প-বাণিজ্য প্রসারে অনুকরণীয় দৃষ্টান্ত স্থাপন করেছেন। এছাড়া দেশের দরিদ্র ও অসহায় মানুষের সহযোগিতায় তিনি অত্যন্ত উদার ও আন্তরিক ছিলেন।

পররাষ্ট্রমন্ত্রী প্রয়াত অনিতা চৌধুরীর বিদেহী আত্মার চিরশান্তি কামনা করেন এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জানান।

উল্লেখ্য, অনিতা চৌধুরী বার্ধক্যজনিত কারণে চিকিৎসাধীন অবস্থায় গতকাল ঢাকায় মৃত্যুবরণ করেন।

#

মোহসিন/অনসূয়া/পরীক্ষিৎ/ডালিয়া/মেহেদী/শাম্মী/আসমা/২০২২/১৪১৫ ঘণ্টা

তথ্যবিবরণী নম্বর : ৪৫৪০

**বিশিষ্ট নৃত্যশিল্পী গোলাম মোস্তফা খান এর মৃত্যুতে সংস্কৃতি প্রতিমন্ত্রীর শোক**

ঢাকা, ২৯ কার্তিক (১৪ নভেম্বর) :

একুশে পদকপ্রাপ্ত বিশিষ্ট নৃত্যশিল্পী, নৃত্য প্রশিক্ষক ও বেণুকা ললিতকলা কেন্দ্রের প্রতিষ্ঠাতা গোলাম মোস্তফা খান-এর মৃত্যুতে গভীর শোক প্রকাশ করেছেন সংস্কৃতি প্রতিমন্ত্রী কে এম খালিদ।

প্রতিমন্ত্রী আজ এক শোকবার্তায় মরহুমের বিদেহী আত্মার মাগফেরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান।

শোকবার্তায় সংস্কৃতি প্রতিমন্ত্রী বলেন, গোলাম মোস্তফা খান তাঁর প্রতিষ্ঠিত বেণুকা ললিতকলা কেন্দ্রের মাধ্যমে বাংলাদেশে নৃত্যশিল্পের চর্চা ও প্রসারে গুরুত্বপূর্ণ ভূমিকা রেখেছেন। তিনি তাঁর সৃজনশীল কর্মের মাধ্যমে নৃত্যপ্রেমী বাঙালির হৃদয়ে দীর্ঘদিন বেঁচে থাকবেন।

নৃত্যশিল্পী গোলাম মোস্তফা খান (৮২) গতকাল রবিবার দিবাগত রাত আনুমানিক ৮:১৫ টার দিকে রাজধানীর সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন (ইন্নালিল্লাহি ওয়া ইন্না ইলাইহি রাজিউন)। তিনি নিউমোনিয়াসহ শ্বাসকষ্টজনিত রোগে ভুগছিলেন। মৃত্যুকালে তিনি স্ত্রী ও তিন মেয়েসহ অসংখ্য গুণগ্রাহী রেখে গেছেন।

#

ফয়সল/অনসূয়া/পরীক্ষিৎ/মেহেদী/আসমা/২০২২/১০০০ ঘণ্টা